Diari Oficial de la Generalitat Valenciana


Sumari del DOGV 9915, del 14-08-2024 (2024/7918)

RESOLUCIÓ de 23 de juliol de 2024, per la qual es modifica l'autorització de l'escola infantil de primer cicle Municipal de Bèlgida per canvi de denominació de l'escola.
-------------------------------------------------------------------------------------------------------------------------------------------------------------------------

### Dades del document

Número de DOGV
:   9915

Data del DOGV
:   14-08-2024

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2024/7918

CVE
:   XQIW-D-0913-4883

Data del document
:   23-07-2024

Organisme emissor
:   Conselleria d'Educació, Cultura, Universitats i Ocupació

Tipus de document
:   Resolució

*Antecedents de fet*

Primer. L'Ajuntament de Bèlgida sol·licita un canvi en la denominació específica de l'escola infantil de primer cicle Municipal, amb codi 25465883, de Bèlgida.

Segon. El Registre de Centres Docents de la Comunitat Valenciana emet certificació que en la localitat de Bèlgida no existix centre inscrit oficialment en este registre amb la denominació sol·licita per la titularitat de l’escola.

*Fonaments de dret*

Primer. L'òrgan competent per a dictar la present resolució és la Conselleria d'Educació, Universitats i Ocupació, segons l'article 4 del Decret 136/2023, de 10 d'agost, del Consell, d'aprovació del Reglament orgànic i funcional de la Conselleria d'Educació, Universitats i Ocupació. Mitjançant la Resolució de 13 d'abril de 2022, es delega esta competència en la Secretaria Autonòmica d'Educació.

Segon. Vista la certificació del Registre de centres docents de la Comunitat Valenciana, de conformitat amb l'article 7.c del Decret 115/1990, de 9 de juliol, del Consell de la Generalitat Valenciana, pel qual es crea el Registre de centres docents de la Comunitat Valenciana.

Tercer. Vista la normativa aplicable als centres educatius privats i de conformitat amb esta.

Vistos els antecedents de fet i considerats els fonaments de dret,

RESOLC

*Primer*

Modificar l'autorització de l'escola per canvi de la denominació específica, en els termes que s'especifiquen a continuació:

Codi de centre: 94743742.

Denominació genèrica del centre: escola infantil de primer cicle.

Denominació específica de l'escola: Municipal.

Nova denominació específica de l'escola: Municipal Teresa Soler Tormo (Tia Teresa).

Titularitat: Ajuntament de Bèlgida.

Domicili: carrer Ausiàs March, número 8.

Localitat: Bèlgida.

Província: València.

*Segon*

La present resolució tindrà efectes des del moment en què es dicta.

La present resolució donarà lloc a les corresponents inscripcions en el Registre de centres docents de la Comunitat Valenciana.

De conformitat amb el que establixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant dels òrgans que s'indiquen a continuació:

a) El recurs de reposició haurà d'interposar-se davant de l'òrgan que ha dictat l'acte, en el termini d'un mes a comptar de l'endemà de la seua notificació.

b) El recurs contenciós administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar de l'endemà de la seua notificació.

Per a les persones interessades que no siguen objecte de notificació, els terminis començaran a comptar de l'endemà de la seua publicació en el *Diari Oficial de la Generalitat Valenciana.*

  

València, 23 de juliol de 2024

(p. d. R 13.04.2022, DOGV 9328, 29.04.2022)

Daniel McEvoy Bravo

Secretari autonòmic d’Educació